text: Les Festes de València reivindicaran la diversitat amb una carrossa en la celebració de l'Orgull LGTBI | Actualitat Valenciana
  Inici Esdeveniments Les Festes de València reivindicaran la diversitat amb una carrossa en la...
  Les Festes de València reivindicaran la diversitat amb una carrossa en la celebració de l'Orgull LGTBI
  Hi podran participar representants festius que ho sol·liciten abans de dijous
  Els membres de les diverses entitats festives de la ciutat estan convidats i convidades així a «acompanyar pels carrers la carrossa durant el recorregut de la manifestació que partirà dissabte a les 19:30 hores des de la Porta de la Mar pel carrer de Colom fins a la seua arribada a la plaça de l'Ajuntament, on es llegirà el manifest». La mateixa carrossa, que s'amenitzarà amb música i tindrà aforament limitat, també estarà oberta a la participació dels representants festius que podran dirigir les seues peticions a la regidoria a través del correu electrònic culturafestiva@valencia.es abans de dijous per tal de ser organitzades mitjançant diversos torns fins a completar l'aforament.
  La participació d'esta carrossa municipal no serà la primera representació festiva en l'Orgull LGTBI, atés que en 2015 la comissió fallera Avinguda de la Plata – Hort de Sant Valer ja va desfilar amb el lema «Una falla sense etiquetes», un fet que enguany es podrà repetir amb la participació d'una altra comissió fallera, que també ha anunciat la seua presència en la manifestació amb carrossa pròpia l'any en què el conjunt de les festes valencianes tindrà representació a través d'esta iniciativa municipal.
  Fuset s'ha mostrat convençut que «les festes de València aprofitarem esta nova oportunitat per a fer cada vegada més visible el nostre compromís amb la igualtat i la diversitat, cremant estereotips i fòbies».
  Article anteriorEls pares d'una xiqueta autista lamenten que Educació no li brinda l'atenció necessària